CELEX: 22006D0087
Language: fi
Date: 2006-07-07 00:00:00
Title: ETA:n sekakomitean päätös N:o 87/2006, tehty 7 päivänä heinäkuuta 2006 , ETA-sopimuksen liitteen IX (Rahoituspalvelut) muuttamisesta

19.10.2006   
            
            
               FI
            
            
               Euroopan unionin virallinen lehti
            
            
               L 289/23
            
         ETA:n SEKAKOMITEAN PÄÄTÖS
   
   N:o 87/2006,
   tehty 7 päivänä heinäkuuta 2006,
   ETA-sopimuksen liitteen IX (Rahoituspalvelut) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite IX muutettiin 2 päivänä kesäkuuta 2006 tehdyllä ETA:n sekakomitean päätöksellä N:o 60/2006 (1).
            
         
               (2)
            
            
               Rahoitusjärjestelmän käytön estämisestä rahanpesutarkoituksiin sekä terrorismin rahoitukseen 26 päivänä lokakuuta 2005 annettu Euroopan parlamentin ja neuvoston direktiivi 2005/60/EY (2) olisi otettava osaksi sopimusta,
            
         ON PÄÄTTÄNYT SEURAAVAA:
   1 artikla
   Lisätään sopimuksen liitteessä IX olevan 23a kohdan (neuvoston direktiivi 92/121/ETY, kumottu) jälkeen kohta seuraavasti:
   
      
                  ”23b.
               
               
                  
                     32005 L 0060: Euroopan parlamentin ja neuvoston direktiivi 2005/60/EY, annettu 26 päivänä lokakuuta 2005, rahoitusjärjestelmän käytön estämisestä rahanpesutarkoituksiin sekä terrorismin rahoitukseen (EUVL L 309, 25.11.2005, s. 15).
                  Tätä sopimusta sovellettaessa direktiivin säännöksiä koskevat seuraavat mukautukset:
                  Korvataan 3 artiklan 5 kohdan d alakohta seuraavasti:
                  ”Euroopan yhteisöjen taloudellisiin etuihin kohdistuvia petoksia, ainakin törkeitä petoksia, joita ovat:
                  
                              a)
                           
                           
                              menojen osalta tahallinen teko tai laiminlyönti, joka koskee
                              
                                          —
                                       
                                       
                                          väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan yhteisöjen yleiseen talousarvioon tai Euroopan yhteisöjen hoidossa oleviin tai sen puolesta hoidettuihin budjetteihin sisältyviä varoja nostetaan tai pidätetään oikeudettomasti,
                                       
                                    
                                          —
                                       
                                       
                                          erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä,
                                       
                                    
                                          —
                                       
                                       
                                          tällaista varojen väärinkäyttöä muihin tarkoituksiin kuin ne on alun perin myönnetty;
                                       
                                    
                        
                              b)
                           
                           
                              Euroopan yhteisöjen omien varojen järjestelmästä 29 päivänä syyskuuta 2000 tehdyssä neuvoston päätöksessä 2000/597/EY, Euratom (3) määriteltyjen tulojen osalta tahallinen teko tai laiminlyönti, joka koskee
                              
                                          —
                                       
                                       
                                          väärien, virheellisten tai puutteellisten ilmoitusten tai asiakirjojen käyttämistä tai esittämistä, josta seuraa, että Euroopan yhteisöjen yleiseen talousarvioon tai Euroopan yhteisöjen hoidossa oleviin tai sen puolesta hoidettuihin budjetteihin sisältyvät varat vähenevät oikeudettomasti,
                                       
                                    
                                          —
                                       
                                       
                                          erityistä velvoitetta rikkoen tapahtuvaa tietojen ilmoittamatta jättämistä, jolla on sama seuraus kuin edellä,
                                       
                                    
                                          —
                                       
                                       
                                          laillisesti saadun edun väärinkäyttämistä, jolla on sama seuraus kuin edellä.
                                       
                                    
                        Törkeänä petoksena pidetään petosta, joka koskee vähimmäismäärää, jota ei saa vahvistaa 50 000 euroa suuremmaksi.
               
            
   2 artikla
   Direktiivin 2005/60/EY islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 8 päivänä heinäkuuta 2006, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 7 päivänä heinäkuuta 2006.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 245, 7.9.2006, s. 7.
   
      (2)  EUVL L 309, 25.11.2005, s. 15.
   
      (3)  EYVL L 253, 7.10.2000, s. 42.””
   
      (4)  Valtiosäännön asettamat vaatimukset on ilmoitettu.
   
      Sopimuspuolten yhteinen julistus liitettäväksi päätökseen N:o 87/2006, jolla direktiivi 2005/60/EY otetaan osaksi ETA-sopimusta
      Sopimuspuolet muistuttavat direktiivin 2005/60/EY osalta siitä, että viittaukset rikosasioissa tehtävää poliisiyhteistyötä ja oikeudellista yhteistyötä koskeviin säädöksiin eivät vaikuta tulkintaan, jonka mukaan poliisiyhteistyö ja oikeudellinen yhteistyö rikosasioissa (Euroopan unionista tehdyn sopimuksen VI osasto) eivät kuulu ETA-sopimuksen soveltamisalaan.
      Mitä tulee direktiivin 2005/60/EY ottamiseen osaksi ETA-sopimusta, sopimuspuolet palauttavat lisäksi mieleen ja ottavat huomioon komission julkilausuman, ETA:n EFTA-valtioiden yhteisen julkilausuman ja sopimuspuolten yhteisen julkilausuman, jotka on lisätty 11 päivänä elokuuta 2003 tehtyyn ETA:n sekakomitean päätökseen N:o 98/2003.